AJAKOHAST OTSE TAEVAST
Vaatate saadet "Ajakohast otse taevast"
ja me tahame kutsuda sind kaasa ühele teekonnale.
Ehk tänase saate teema on: "Kuhu oled teel?"
Tead sa, kuhu sa oled teel?
Me kõik oleme kuhugi teel. - See tõesti on nii.
Heebrealastele 9:26-28 on öeldud:
"Kuid nüüd on ta üheks korraks aegade lõpul ilmunud,
et ennast ohvriks tuues kõrvaldada pattu.
Ja otsekui inimestele on seatud üks kord surra,
pärast seda on aga kohus."
See pole just jutlustajate lemmiksalm, kuid siin on öeldud, et:
"Ja otsekui inimestele on seatud üks kord surra,
pärast seda on aga kohus,
nõnda ka Kristus, üks kord juba ohverdatud,
et ära kanda paljude patud,
ilmub teist korda mitte enam patu pärast,
vaid päästma neid, kes teda ootavad."
Alustan siinkohal ühe looga.
Billy Graham oli pidamas üht oma viimastest jutlustest
ja rääkis seal Albert Einsteinist.
Me kõik teame Einsteinist midagi, aga eelkõige seda, et ta oli teadlane.
Ta sündis millalgi 1870-ndatel ja suri 1955.a. ehk siis meie ajal.
Räägitakse, et ta olla olnud kord teel Kanadasse
ja kui konduktor peale tuli, siis Einstein hakkas piletit otsima.
Otsis ja otsis, kuid kui ei leidnud, ütles konduktor talle,
et ärgu muretsegu!
Nad ju teavad, kes ta on ja usuvad, et ta tõesti ostis pileti.
Nii et talle anti luba jätkata oma sõitu.
Kuid kui konduktor hiljem samast vagunist läbi läks, nägi ta,
et Einstein otsib ikka veel paaniliselt oma piletit.
Ta pöördus uuesti mehe poole ja ütles:
"Härra, me teame, et te olete Albert Einstein.
Ja me usume, et ostsite omale pileti, mistõttu reisige südamerahus!"
Einstein vastas seepeale: "Eks ma tea isegi, et olen Albert Einstein,
kuid mul pole aimugi, kuhu ma olen teel!"
Nii et see oli see põhjus, miks ta oma piletit otsis!
Ta tahtis teada, kuhu ta on teel!
Billy Graham ütles seepeale: "Ka mina tean, kes ma olen.
Aga ma tean ka seda, kuhu olen teel!"
Ühiste jõududega saame hakkama!
Jeesus ütles, et üks külvab ja teine lõikab.
Meie puhul võib öelda, et üks jutlustab ja teine varustab jutlustajat.
Iganädalaste saadete tegemine nõuab oma kulu.
Seetõttu on teil võimalik toetada TV7 Eesti kanali tööd annetusega.
Swedbank 221048388411 SEB 10220109461019
Jumal õnnistagu teid teie abi ja toe eest. Aitäh!
Me oleme ühe-suuna reisijad ja me ei tule siia kunagi enam tagasi.
Vahel on küll tunne, et küll oleks tore alata otsast peale.
Või mis sa arvad, Pia?
No seda ehk juhul, kui me suudaks langetada paremaid otsuseid.
No ega me nüüd nii kiirelt ka veel lähe!
Muidugi mitte - me jõuame veel palju head teha.
Usun, et tegelikult peaks olema nii, et kui ongi minek,
siis seda sellisel viisil, nagu me vanad esiisad läksid.
Väsinuna ja tüdinuna sellest elust heitsid nad voodisse sirakile
ja ütlesid: "Hüvasti maailm!"
Või nagu üks jumalasulane ütles, et kui tema üks päev lahkub,
siis ta ütleb: "Hüvasti maailm - oli meeldiv kohtuda!"
Kuid hetkel pole lõpp-peatus veel käes ja me oleme endiselt teel
millegi püsivama ja palju parema suunas.
Ja me tõesti teame, kuhu oleme teel.
Kuna rääkisime enne Einsteinist,
tahan panna sind, Pia, ja kõiki televaatajaidki, veidi proovile.
Ma tean, et sul pole vastuseid, kuna sa ei tuhlanud netis nagu mina.
Kuid ma uurisin veidi Einsteini kohta,
kes oli väga tegus mees ja kellel oli 10 rauda tules.
Samas jäi tal ka aega mõtisklemiseks.
Eks nende suurmeestega olegi nii, et nende mõtteid pannakse tähele
ja need lähevad põlvest-põlve edasi.
Kuid Einstein ütles näiteks nii:
"Tahan teada, mida Jumal mõtleb. Kõik ülejäänu on detailide küsimus."
Sageli on ju nii, et inimesed huvituvad just detailidest,
unustades ära Jumala suured mõtted!
Mõtle sellele, et Jumal lõi inimese ja pani ta valitsema kogu maailma.
Ta ei pannud inimest selle maailma jumalaks, vaid valitsejaks.
Ja see oli imeline! Lihtsalt täiuslik!
Jumal vaatas kõike oma loodut ja ütles, et see on hea.
Saatan oli see, kes tuli ja pettis inimest,
nii et too langes pattu ja kaotas kõik, mis talle antud.
Kuid siis käivitus Jumala suurim mõte:
osta meid seaduslikult tagasi ja seda nii, et keegi ei saa selle vastu.
Nii et mõeldes tagasi ajaloole, me näeme,
kui palju on Jumal pingutanud selle nimel,
et saada inimene tagasi lähedasse osadusse iseendaga.
Kuid samas me teame ka seda, et inimene peab surema.
Kui üldse miski siin ilmas on kindel, siis see, et igaüks meist sureb.
Mõeldes tagasi 120-130 aastat, siis kõik tol ajal elanud on surnud.
Võib-olla esineb üksikuid erandeid, kuid enamus on läinud ning
seisnud Jumala ees. Kuid Kristus tuli ja võttis meie süü enese kanda!
Nii et kui Jeesus suri ristil, siis Ta kannatas ja kandis meie karistust.
Ja seda nii tõsiselt, et Ta lõpuks hüüdis:
"Mu Jumal, mu Jumal, miks Sa oled mu maha jätnud?"
Igal juhul oma surma läbi võitis Ta ära saatana.
Ja Jumala elava vee jõed voolasid taas läbi Tema.
Tõsi küll, Jeesus ise ju oli ka Jumal,
kuid teatud hetkedeks Tal kadus side Jumalaga.
Kuid olles kandnud meie karistuse ja patud ristipuule,
võib Ta nüüd öelda:
"Tulge minu juurde kõik, kes te olete vaevatud ja koormatud!"
Kõik, kellel on haigust või pattu - tulge ja ma annan teile hinagmise!
Nii et tänu Jumalale Tema suurte mõtete eest!
Ta elas nii, nagu meiegi siin maailmas ja ühiskonnas.
Kuid tulles tagasi Einsteini juurde, siis ta ütles:
"Raskeim asi, millest siin ilmas aru saada, on maksud."
Teadlasena ta ehk ei pidanud nii palju makse maksma,
kuid ma võin öelda, et mulgi on raske maksudest aru saada.
Mitte et me oleks nende vastu ja suur osa neist tuleb ka tagasi.
Kuid kui ma näen, kuidas absoluutselt kõike maksustatakse...
Me näiteks maksame automaksu juba maksustatud raha eest!
Küsisin kord ühe sõbra käest, et ei tea, palju ka kätte jääb?
Ta ütles: "Mitte midagi!" Ja nii tundub tõesti.
Einsteini jaoks oli maksude maksmine ka teemaks.
Ta ütles ka järgmist:
"Inimene hakkab elama alles siis, kui elab endast väljapoole."
No see võis nüüd lajatada nii mõnelegi meist,
sest oleme ju üsna isekad.
Mina ise olen ju see,
kelle ümber kogu maailm ja ühiskond pöörleb.
Kuid kui me tahame elada täisväärtuslikku elu,
siis ma usun, et see on ka Jumala tahe,
et me suuname oma tähelepanu eelkõige teiste ja mitte endi peale.
"Probleeme ei saa lahendada mõtete abil,
mis meid nende probleemideni viisid," ütles Albert Einstein.
Ehk siis - me vajame meelte uuendamist.
Paulus ütles: "Muutuge meele uuendamise teel."
Ehk ma muutun või muudan iseennast, uuendades oma meeli.
Sa küsid nüüd, et mil moel ma oma meeli uuendan?
No seda saab teha ülesehitavate mõtete kaudu.
Või veelgi lihtsamalt öelduna:
lugedes ja uurides Jumala Sõna; kuulates ülesehitavat muusikat.
Või oletame, et meil on millalgi puhkus ja me saame ära sõita.
Paljud soomlased sõidavad välismaale ja see on igati OK,
sest meil on siin üsna külm ja vihmane ja paljuski ka pime.
Kuid küsimus on, et kas sealt välismaalt tulles
ma tulen tagasi tühjana, või miski on mind üles ehitanud?
Muidugi on lahe tulla koju päevitatuna ja teha naabrid kadedaks,
kuid see on nii tühine.
Meid on mitmeid kordi kritiseeritud, et käime sageli Iisraelis.
Kuid seal võib käia erinevatel põhjustel.
Üks on see, et me läheme õnnistama seda maad ja teine on see,
et me anname teada, et oleme nende sõbrad.
Soomlased on vägagi suured Iisraeli sõbrad,
mistõttu julgustame jätkuvalt kõiki soomlasi seal käima.
Samas see ei tähenda seda, et me teisi maid nagu ei näekski.
Kuid sellest hoolimata peab Iisraeli õnnistama ja julgustama
ning seal ka evangeeliumi kuulutama.
Kuid Iisraelis eri paigus käies saab miski meis üles ehitatud.
Kui käime Galileas, mäe peal, kus Jeesus pidas mäejutluse,
Kapernaumas sünagoogis, Jordani jõe ääres jne, ehitub meie usk!
Piibel muutub elavamaks!
Ja kui me siis hiljem kodus jälle evangeeliume loeme,
siis meile meenuvad kõik need paigad ja me saame uuendatud.
Oma meeli saab uuendada ka õigeid ülesehitavaid raamatuid lugedes.
Ülesehitavat ja lohutavat muusikat kuulates.
Kõige selle läbi me muutume.
Ja me probleemid leiavad lahenduse uute mõtete kaudu,
mitte nende kaudu, mis neid algselt põhjustasid!
Veel üks Einsteini mõte:
"Keegi, kes pole kunagi eksinud, pole kunagi proovinud midagi uut!"
Ehk siis - kui sa püüad vältida eksimist, ära proovi kunagi midagi uut!
Sest tehes midagi, mille üle sul puudub täis kontroll,
võid sa ka eksida.
Kuid vigu tehes võime õppida seda, et neid ei pea enam tulevikus kordama.
Pigem tehkem siis juba uusi vigu läbi uute asjade proovimise!
Kuid isegi, kui oleme pannud puusse,
siis ega keegi meid veel selle eest maha löö!
Me ei sattunud ka vangi ega läinud ilmtingimata kaasast lahku.
Ehk, mida ma öelda tahan, on see, et vigade tegemine pole ohtlik.
Ohtlik on minna uhkeks ja mitte tunnistada oma vigu.
Ikka on keegi teine süüdi.
Tean inimesi, kelle seisukohast alati on ikka keegi teine süüdi.
Küll on see ühiskonna süü, või arstide või õpetajate süü...
Abielus on naine või mees süüdi...
Kuid niimoodi jätkates on meil endil peagi jama majas.
Parem tunnistada ja öelda, et jah - ma tegin vea.
Ma tunnistan seda ja parandan meelt.
See pole vähimalgi määral ohtlik, vaid laseb meil olla loomulikena.
Kuid samas kõik need lood ei pruugi meid veel taevasse aidata.
See on tõsi! Ainuüksi Jeesus saab meid selles aidata.
Rääkides vigadest, siis ometigi on teatud asjad,
mis võivad sulgeda taevauksed me ees ja need ei ole enam lihtsalt vead,
vaid juba patud, mis on täiesti klass omaette.
Sest see pole nii, et:
"Oh, ma tegin pattu, kuid küll see kuidagi laabub..."
Ühtki põhipattu, mis igas inimeses on,
ei saa lahendada vaid kergemeelse suhtumisega, et:
"No mul oli siin veidi probleeme selle või tollega..."
Kuid tead, mis? Kõik need probleemid on lahendatavad.
Päästetud saamine ei vabasta meid muidugi kõigist me vigadest.
Kuid see, mis viib meid meeleparandusele, on see,
et me ei suuda ise iseendid päästa ega vabastada.
Kuid kui me nüüd üdini ausad oleme,
siis kas me mitte ei ürita päästa iseendid?
Ja seda läbi mõtteviisi, et: "Ega see nüüd nii ohtlik ka ole!"
"See ju pole nii suur eksimus, mille pärast mind põrgusse saata!"
Esiteks - Jumal võib sind vabalt põrgusse mõista,
kui sa jätkad endistviisi.
Sest Ta on seadnud teatud piirid
ja võib igati mõista kohut nende ületamise üle.
Kuid see pole Jumala viga, et sina libastud
ja Tal juhtub olema sinine esmaspäev, nii et Ta mõistab su nüüd hukka.
Ei! Mina ise põhjustan selle!
Jumal on küll armuline kohtumõistja, kes avab ukse ja ütleb:
"Tulge minu juurde!"
"Mul on puhastavat ainet - Jeesuse verd, mis voolas Kolgata ristil.
Ja igaüks, kes usub Temasse ja Tema lepitustöösse,
saab kogema, et Jeesuse veri puhastab kõigest patust."
Isegi nii võimsalt, et Tema haavade kaudu võime terveks saada.
Nii et Jumal ise näitab meile päästevõimalusi.
Seetõttu ära arutle selle üle,
kas jätkata isekat, patust elu või anda oma elu Jeesusele.
Tean inimesi, kes ütlevad, et annavad elu Jeesusele surivoodil.
Esiteks - ei sina või teada, kas sa üldse näedki oma surivoodit!
Ja teiseks - isegi kui sa saad selle võimaluse surivoodil,
oled sa maha maganud kogu oma elu ühes Jeesusega,
mis algab suure algustähega! ELU!
Oma elu Jeesusele andes sa mitte ei kaota kõike, vaid võidad kõik!
Nii et astu aga Jumala rongile,
mis viib sind ühes Jeesusega õiges suunas.
Ära riski millegagi, mistõttu ütle:
Jeesus ma vajan Sind just praegu ja kogu igavikus.
Seetõttu tahan tulla Su juurde ja anda sulle oma elu.
Tahan siinkohal paluda koos sinuga ühe lihtsa päästepalve,
kus me tunnistame oma suuga seda, mida oma südames usume.
Paulus ütles, et kui me tunnistame oma suuga,
et Jeesus on surnud meie eest ja palume andeks oma patud,
siis me saame päästetud. Palu ühes meiega, korrates Pia järel:
Jeesus Kristus,
ma tulen Sinu ette
ja annan end Sinule.
Ma palun Sind -
tule minu ellu.
Ole minu elu ankruks.
Võta mul käest
ja juhi mind õiges suunas.
Päästa mu elu just praegu.
Andesta kõik mu patud
ja pese mind puhtaks.
Ma usun Sinusse
ja ma tunnistan oma suuga,
et Sina Jeesus oled minu Issand
ja ma tänan Sind,
et mina olen Sinu laps.
Jeesuse nimel, aamen.
Kuulutan sulle, kes sa seda palvet palusid, kõik su patud andeks
ja ütlen tere tulemast Jumala Kuningriiki!
Võta kindlasti ühendust lähimate kristlastega, keda tead.
Nad tahavad kuulda sinust ja aidata sind edasi sellel teel.
Oled teinud õige otsuse ja võid nüüdsest öelda täie kindlusega:
"Ma tean, kuhu olen teel!"
Vaata meid jälle nädala pärast! Kõike head!
Tõlge: Anne-Ly Raukas
Soome Usu Festival toimus 2012. aasta juulis. Seal kõnelesin mina,
Riku Rinne, Pertti Mäkelä ja paljud teised.